Diari Oficial de la Generalitat Valenciana


Sumari del DOGV 5645, del 22-11-2007 (2007/13575)

Informació pública de la modificació número 14 del Pla General d'Ordenació Urbana.
----------------------------------------------------------------------------------

### Dades del document

Número de DOGV
:   5645

Data del DOGV
:   22-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13640


Data del document
:   12-11-2007

Organisme emissor
:   Ajuntament de Manuel

Tipus de document
:   Informació Pública

Descriptors 

:   * Manuel
    * pla d'urbanisme
    * administració local

Informació pública de la modificació número 14 del Pla General d'Ordenació Urbana. [2007/13782]
Acord del Ple de l'Ajuntament de Manuel, de 6 de novembre de 2007, relatiu a la modificació número 14 del Pla General d'Ordenació Urbana.
Vist el Projecte de Modificació número 14 del Pla General d'Ordenació Urbana de l'Ajuntament de Manuel, el qual ha sigut redactat per l'arquitecte superior José Sala Sendra, i que es referix als continguts següents:
1. Canvi d'alineacions dels carrers situats: el primer, entre la zona escolar i els límits posteriors dels habitatges de la plaça Sant Gil des de la plaça Capellà Pascual Vidal fins al carrer Enric Valor i el segon, l'alineació dels carrers perpendicular al carrer Abad existent entre la plaça Faldeta i les vies del ferrocarril.
2. Modificació de les normes urbanístiques, articles 62.6, 68.6 i 74.6 corresponent al capítol 2-normes específiques per al sector residencial cascos antics o inicials, al capítol 3-normes específiques per al sector residencial zona 1-edificació intensiva, i al capítol 4-normes específiques per al sector residencial zona 2-edificació intensiva, respectivament.
Vist l'informe emés per la secretària interventora i l'informe emés pel funcionari enginyer tècnic d'obres públiques.
Vist que en sessió plenària de 27 de febrer de 2007 va ser sotmés a informació pública l'esmentat projecte, i es va publicar en el Diari Oficial de la Comunitat Valenciana núm. 5.499 de 26 d'abril de 2007 i en el periòdic Levante de 22 de març del 2007, havent-se presentat una al·legació per Carmen Estruch Ventura durant el termini d'informació pública d'un mes comptat des del 27 d'abril de 2007 fins al 26 de maig de 2007 (R.E. núm. 1550/2007, de 23 de maig).
Vist l'escrit de la conselleria de Territori i Habitatge en què es demana documentació que va ser remesa per l'Ajuntament en dates 25 d'abril (R.S. 691/2007, de 26 d'abril) i 4 de juliol (R.S. 1282/2007, de 5 de juliol) i se suspén el procediment per haver-se sol·licitat informe el Servei Territorial de Cultura, Unitat de Patrimoni.
Atés que no resulta aplicable l'article 84.3 de la Llei 16/2005, de 30 de desembre, Urbanística Valenciana, per afectar la modificació a ordenació detallada conforme es deduïx de l'expedient administratiu i projecte de modificació núm. 14 del PGOU.
Atés que en virtut del que establix l'article 91 de la LUV és el Ple de la corporació l'òrgan competent per a l'aprovació definitiva.
Atés que en virtut del que establix l'article 223, apartat 4, del Reglament d'Ordenació i Gestió Territorial i Urbanística, en relació amb l'apartat 2 d'este, s'establix el termini d'un mes per a l'emissió d'informe per part del Consell de Territori i el Paisatge i una vegada transcorregut es continuarà la tramitació del procediment sense que siga procedent la legalització de les actuacions urbanístiques irregulars.
Atés que ha transcorregut el termini d'un mes des de la remissió de l'últim dels documents requerits, a saber, el projecte de la modificació núm. 14 visat pel Col·legi d'Arquitectes i degudament diligenciat, remés a la conselleria de Territori i Habitatge el 5 de juliol de 2007 per mitjà de correu certificat.
Vist l'informe de l'arquitecte redactor del projecte, emés en sentit desfavorable a l'al·legació presentada.
Vist així mateix l'informe emés en data de hui per l'arquitecte redactor del projecte, en el qual justifica que la nova ordenació satisfà els principis rectors de l'activitat urbanística així com els estàndards legals de la qualitat de l'ordenació.
Vist així mateix que consten en l'expedient plans de situació elaborats pel funcionari tècnic d'obres públiques referits a les dos edificacions objecte de sengles expedients d'infracció urbanística tramitats per este ajuntament, amb assenyalament de l'alineació vigent i de l'alineació que conté la present modificació.
Prenent coma a base l'anteriorment exposat, es proposa al Ple de la corporació l'adopció dels acords següents:
Primer
Desestimar l'al·legació presentada per Carmen Estruch Ventura (R.E. núm. 1150/2007, de 23 de maig) amb fonament en l'informe emés per José Sala Sendra, arquitecte superior.
Segon
Aprovar definitivament el Projecte de Modificació Número 14 del Pla General d'Ordenació Urbana de Manuel.
Tercer
Remetre edicte de la present aprovació definitiva junt amb el contingut de les normes urbanístiques i la resta de documentació amb eficàcia normativa al Butlletí Oficial de la Província.
1 - Planejament de què es tracta
El pla que pretén modificar-se és el Pla General d'Ordenació Urbana del terme municipal de Manuel, aprovat definitivament el 22 d'abril de 1997.
La modificació a realitzar es regix pel que disposa l'article 94 de la Llei 16/2005, de 30 de desembre, Urbanística Valenciana de la Generalitat Valenciana (en endavant LUV) i l'article 212 del Reglament de Gestió i Ordenació Territorial i Urbanística (Reial Decret 67/2005, de 12 de maig) (en endavant ROGTU).
2 - Elements objecte de la modificació número 14
La present modificació número 14 del Pla General d'Ordenació Urbana del terme municipal de Manuel considera els següents elements a modificar:
1. Del document de pla d'alineacions i rasants:
- Canvi de les alineacions dels carrers situats: el primer entre la zona escolar i els límits posteriors dels habitatges de la plaça Sant Gil, des de la plaça Capellà Pascual Vidal fins al carrer que limita amb la CV-41. I el segon, l'alineació del carrer perpendicular al carrer Abat, existent entre la plaça Faldeta i les vies del ferrocarril.
2. De les normes urbanístiques:
- Modificació dels articles 62.6, 68.6 i 74.6 corresponents al capítol 2 - normes específiques per al sector residencial cascos antics o inicials, al capítol 3 - normes específiques per al sector residencial zona 1 - edificació intensiva, i al capítol 4 - normes específiques per al sector residencial zona 2 - edificació intensiva, respectivament.
3 - Ordenances d'aplicació
3.1. Canvi alineacions
Pel fet que el primer apartat de la modificació es correspon únicament amb un canvi d'alineacions, s'adoptaran per al dit sòl els mateixos condicionants d'edificació exposats en la normes urbanístiques del PGOU de Manuel per a les dites zones, i quedaran les noves alineacions tal com apareixen en pla adjunt (annex I).
3.2. Modificació articles normes urbanístiques
Capítol 2 - normes específiques per al sector residencial cascos antics o inicials.
Article 62.6 - edificacions per damunt de l'altura reguladora màxima.
Per damunt de l'altura reguladora màxima abans definida, es podran autoritzar: àtics reculats 4 metres de l'alineació de façana, les ximeneres, pèrgoles sense cap tipus de cobriment i les caixes d'escala per a accés a terrasses xafables.
Capítol 3 - normes específiques per al sector residencial zona 1 - edificació intensiva.
Article 68.6 - edificacions per damunt de l'altura reguladora màxima.
Per damunt de l'altura reguladora màxima abans definida, es podran autoritzar: àtics reculats 4 metres de l'alineació de fatxada, les ximeneres, pèrgoles sense cap tipus de cobriment i les caixes d'escala per a accés a terrasses xafables.Capítol 4 - normes específiques per al sector residencial zona 2 - edificació intensiva.
Article 74.6 - edificacions per damunt de l'altura reguladora màxima.
Per damunt de l'altura reguladora màxima abans definida, es podran autoritzar: àtics reculats 4 metres de l'alineació de façana, les ximeneres, pèrgoles sense cap tipus de cobriment i les caixes d'escala per a accés a terrasses xafables.
ANNEX I
Pla d'alineacions
Vial entre zona escolar i posteriors plaça de Sant Gil.
Vial perpendicular a carrer Abat, entre la plaça Faldeta
i vies ferrocarril
Contra la present resolució, que posa fi a la via administrativa, es podrà interposar recurs potestatiu de reposició davant del Ple de l'Ajuntament de Manuel, en el termini d'un mes, comptat des de l'endemà de la notificació d'esta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'esta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que els interessats puguen exercir qualsevol altre recurs que estimen oportú.
Manuel, 12 de novembre de 2007.- L'alcalde: José Cambra Bueno.